CELEX: 22009D0160
Language: ro
Date: 2009-12-04 00:00:00
Title: Decizia nr. 160/2009 a Comitetului mixt al SEE din 4 decembrie 2009 de modificare a Protocolului 31 la Acordul privind SEE privind cooperarea în domenii specifice în afara celor patru libertăți

11.3.2010   
            
            
               RO
            
            
               Jurnalul Oficial al Uniunii Europene
            
            
               L 62/67
            
         DECIZIA NR. 160/2009 A COMITETULUI MIXT AL SEE
   din 4 decembrie 2009
   de modificare a Protocolului 31 la Acordul privind SEE privind cooperarea în domenii specifice în afara celor patru libertăți
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolele 86 și 98,
   întrucât:
   
               (1)
            
            
               Protocolul nr. 31 la acord a fost modificat prin Decizia nr. 92/2009 a Comitetului mixt al SEE din 3 iulie 2009 (1).
            
         
               (2)
            
            
               Se impune extinderea cooperării părților contractante la acord pentru a include Regulamentul (CE) nr. 2062/94 al Consiliului din 18 iulie 1994 privind înființarea Agenției Europene pentru Sănătate și Securitate în Muncă (2), astfel cum a fost modificat prin Regulamentele (CE) nr. 1643/95 (3), (CE) nr. 1654/2003 (4) și (CE) nr. 1112/2005 (5) ale Consiliului.
            
         
               (3)
            
            
               Prin urmare, Protocolul nr. 31 la acord ar trebui să fie modificat pentru ca extinderea cooperării să devină posibilă începând cu 1 ianuarie 2010,
            
         DECIDE:
   Articolul 1
   La articolul 5 din Protocolul nr. 31 la acord, se adaugă următorul alineat:
   
      
                  „(11)
               
               
                  
                              (a)
                           
                           
                              Statele AELS participă pe deplin la activitățile Agenției Europene pentru Sănătate și Securitate în Muncă, denumită în continuare «agenția», astfel cum a fost instituită prin următoarele acte comunitare:
                              
                                          —
                                       
                                       
                                          
                                             31994 R 2062: Regulamentul (CE) nr. 2062/94 al Consiliului din 18 iulie 1994 privind înființarea Agenției Europene pentru Sănătate și Securitate în Muncă (JO L 216, 20.8.1994, p. 1), astfel cum a fost modificat prin:
                                       
                                    
                                          —
                                       
                                       
                                          
                                             31995 R 1643: Regulamentul (CE) nr. 1643/95 al Consiliului din 29 iunie 1995 (JO L 156, 7.7.1995, p. 1);
                                       
                                    
                                          —
                                       
                                       
                                          
                                             32003 R 1654: Regulamentul (CE) nr. 1654/2003 al Consiliului din 18 iunie 2003 (JO L 245, 29.9.2003, p. 38);
                                       
                                    
                                          —
                                       
                                       
                                          
                                             32005 R 1112: Regulamentul (CE) nr. 1112/2005 al Consiliului din 24 iunie 2005 (JO L 184, 15.7.2005, p. 5).
                                       
                                    
                        
                              (b)
                           
                           
                              Statele AELS contribuie financiar la activitățile menționate la litera (a), în conformitate cu articolul 82 alineatul (1) litera (a) și cu Protocolul nr. 32 la acord.
                           
                        
                              (c)
                           
                           
                              Statele AELS participă pe deplin la lucrările Consiliului de administrație și, în cadrul acestuia, au aceleași drepturi și obligații ca și statele membre ale UE, cu excepția dreptului de vot.
                           
                        
                              (d)
                           
                           
                              În termen de șase luni de la intrarea în vigoare a Deciziei nr. 160/2009 a Comitetului mixt al SEE din 4 decembrie 2009, statele AELS informează agenția cu privire la principalele elemente componente ale rețelelor lor naționale de informații privind sănătatea și securitatea în muncă, prevăzute la articolul 4 din Regulamentul (CE) nr. 2062/94, cu modificările ulterioare.
                           
                        
                              (e)
                           
                           
                              În intervalul stabilit la litera (d), statele AELS desemnează, în special, instituțiile de coordonare și/sau de transmitere a informațiilor care urmează să fie furnizate la nivel național către agenție.
                           
                        
                              (f)
                           
                           
                              Statele AELS informează, de asemenea, agenția în legătură cu denumirea instituțiilor înființate pe teritoriul lor național, care pot coopera cu aceasta pe anumite teme de interes special și care pot astfel activa ca centre tematice ale rețelei.
                           
                        
                              (g)
                           
                           
                              În termen de trei luni de la primirea informațiilor prevăzute la literele (d), (e) și (f), Consiliul de administrație revizuiește principalele elemente ale rețelei pentru a se ține seama de participarea statelor AELS.
                           
                        
                              (h)
                           
                           
                              Agenția are personalitate juridică. În toate statele părților contractante, agenția beneficiază de cea mai extinsă capacitate juridică, acordată persoanelor juridice de legislația națională respectivă.
                           
                        
                              (i)
                           
                           
                              Statele AELS aplică în cazul agenției și personalului acesteia dispozițiile Protocolului privind privilegiile și imunitățile Comunităților Europene.
                           
                        
                              (j)
                           
                           
                              Prin derogare de la articolul 12 alineatul (2) litera (a) din Regimul aplicabil celorlalți agenți ai Comunităților Europene, instituit prin Regulamentul (CEE, Euratom, CECO) nr. 259/68 al Consiliului (6), resortisanții statelor AELS care se bucură de drepturile lor cetățenești pot fi angajați prin contract de către directorul agenției.
                           
                        
                              (k)
                           
                           
                              În temeiul articolului 79 alineatul (3) din acord, prezentului alineat i se aplică partea VII (Dispoziții instituționale) din acord.
                           
                        
                              (l)
                           
                           
                              Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (7) se aplică, de asemenea, tuturor documentelor agenției referitoare la statele AELS, în ceea ce privește aplicarea Regulamentului (CE) nr. 2062/94.
                           
                        
            
   Articolul 2
   Prezenta decizie intră în vigoare în ziua următoare datei ultimei notificări către Comitetul mixt al SEE, prevăzute la articolul 103 alineatul (1) din acord (8).
   Se aplică de la 1 ianuarie 2010.
   Articolul 3
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 4 decembrie 2009.
      
         
            Pentru Comitetul mixt al SEE
         
         
            Președintele
         
         Oda Helen SLETNES
      
   
   
      (1)  JO L 277, 22.10.2009, p. 47.
   
      (2)  JO L 216, 20.8.1994, p. 1.
   
      (3)  JO L 156, 7.7.1995, p. 1.
   
      (4)  JO L 245, 29.9.2003, p. 38.
   
      (5)  JO L 184, 15.7.2005, p. 5.
   
      (6)  JO L 56, 4.3.1968, p. 1.
   
      (7)  JO L 145, 31.5.2001, p. 43.”
   
      (8)  Au fost semnalate obligații constituționale.